Sociálna politika spadá hlavne pod právomoc vlády jednotlivých členských štátov a financovanie od Európskej únie túto oblasť ďalej rozvíja a podporuje. Únia vnútroštátne sociálne politiky kontroluje, monitoruje a prijíma mnohé právne predpisy, týkajúce sa práv zamestnancov. V rámci európskej integrácie nebol jej sociálny rozmer nikdy tak rozvinutý, ako za posledné roky. EÚ je teda jedným z najdôležitejších v oblasti sociálnej politiky nielen na medzinárodnej, ale aj na národných úrovniach, pretože má rozsiahle kompetencie v oblasti implementácie nových sociálnych spoločných politík. Tvorí dôležitú časť stratégie Európa 2020, ktorej cieľom je zabezpečenie inkluzívneho rastu s najväčšou úrovňou zamestnanosti a čo najnižším podielom ľudí žijúcich na pokraji chudoby. Táto oblasť politiky sa teda zameriava na podporu zamestnanosti, sociálnu ochranu, zlepšenie životných a pracovných podmienok. Amsterdamskou zmluvou z roku 1997 sa prvýkrát ukotvili právomoci Európskej únie v rámci sociálnej politiky - stanovili sa minimálne štandardy sociálne záväzné pre členské krajiny. EÚ získala kompetenciu vynútenia nápravy, keď klesnú pracovné alebo životné podmienky v niektorej krajine a ďalej sa venuje ochrane pri práci, práci maloletých či povinnostiam zamestnávateľa voči zamestnancom. Presnú metodiku na meranie úspechu či neúspechu sociálnej politiky EÚ zaviedla až Lisabonská stratégia v roku 2000. Tá určila za cieľ jej naplnenia 70 percentnú zamestnanosť ľudí vo veku medzi 15 - 64 rokov. Po podpísaní stratégie prišli ekonomické problémy, no zamestnanosť aj napriek tomu mierne vzrástla. Európska únia sa s členskými štátmi podieľa

na systéme sociálneho zabezpečenia, ktorého hlavnou úlohou je zachovanie sociálnych dávok a dôchodkov aj pri nástupe do zamestnania v inej krajine v rámci Únie. Existuje tiež Európska sieť služieb zamestnanosti, ktorá pomáha spoločnosti nájsť zamestnancov v iných krajinách a tiež hľadať si prácu v EÚ. Európsky sociálny fond je dôležitým nástrojom sociálnej politiky Európskej únie pomocou ktorého Únia premieňa svoje ciele v oblasti politiky zamestnanosti do konkrétnych aktivít zameraných na zlepšovanie odbornej kvalifikovanosti, na systém vzdelávania, na integrácie občanov žijúcich na okraji spoločenstva a následný rast pracovného potenciálu občanov EÚ. Cieľmi ESF sú vysoká úroveň zamestnanosti, na ktorej sa zúčastňujú všetky skupiny spoločnosti, zrovnoprávnenie mužov a žien na trhu práce a sociálna a hospodárska súdržnosť. Finančná podpora pre opatrenia, ktoré prispievajú na dosiahnutie cieľov ESF, je nasmerovaná do piatich kľúčových oblastí. ESF zohráva v súčasnosti veľmi dôležitú rolu. V dobe boja proti kríze a vyrovnávania sa s následkami krízy je ESF dôležitým nástrojom EÚ. EÚ sa v stratégii Európa 2020 zaviazala k vytvoreniu väčšieho množstva pracovných miest a pracovných príležitostí, čo chce dosiahnuť aj pomocou ESF. Rozpočet predstavuje 10 miliárd eur. Aj rok 2018 na Slovensku bude rokom významných opatrení z dielne Ministerstva práce, sociálnych vecí a rodiny Slovenskej republiky. Rok 2018 bude nielen o ďalšej pomoci pre nezamestnaných, o zabezpečení dostatočnej kvalifikovanosti pracovnej sily a o podpore menej rozvinutým regiónom, ale aj o intenzívnej ochrane práv detí, o pomoci ťažko zdravotne postihnutým a o ďalších dôležitých

aktivitách v prospech ľudí. Prioritou MPSVR SR je prirodzene naďalej politika zamestnanosti, od ktorej sa potom odvíja aj sociálno - ekonomické postavenie rodín a jednotlivcov. „Veľmi ma teší fakt, že najmä pozitívnemu vývoju ekonomiky sa dostávame mierou nezamestnanosti každý mesiac na nižšie a nižšie historické čísla. V novembri nám dokonca evidovaná miera klesla pod 6 percent a celkový počet nezamestnaných je pod hranicou 200 tisíc, to sme v novodobej histórii Slovenska dosiaľ nemali. Problémom nie je už tak vysoká miera nezamestnanosti, ale riešenie podpory menej rozvinutým regiónom a zabezpečenie desaťtisíce voľných pracovných miest kvalifikovaných zamestnancov. Toto je teraz naša najväčšia výzva, keďže o našu SR majú investori stále významný záujem,“ zdôrazňuje minister Ján Richter. Preto sme pripravili Zákon o sociálnej ekonomike a sociálnych podnikoch, ktorého účinnosť predpokladáme od 1. 5. 2018. Sociálna ekonomika uprednostňuje pomoc nezamestnaným ľuďom pred dosahovaním zisku a dáva tak priestor zamestnávať tých, ktorí sú pre zamestnávateľa rizikovými uchádzačmi. Prostredníctvom sociálnych podnikov vytvoríme tzv. medzitrh práce, t.j. že zamestnanci budú rok alebo dva získavať pracovné návyky a potom si môžu hľadať trvalé zamestnanie. Prijatým zákonom tak chceme na Slovensku vytvoriť podnikateľské prostredie pre podnikanie sociálne, vniesť do neho poriadok v pojmoch a v regulácii, odstrániť prekážky, ktoré bránia rozvoju sociálnej ekonomiky a taktiež vytvoriť systém podpory pre sociálne podniky a nastaviť pravidlá, aby nedochádzalo k zneužívania týchto podnikov a taktiež štátnych dotácií. Na podporu tohto sektoru

máme vyčlenených 120 miliónov € z Európskeho sociálneho fondu. Je potreba pripraviť rekvalifikačné programy na základe potrieb zamestnávateľov. Budeme tiež pokračovať v príprave projektov na podporu zamestnanosti z ESF, kde sa zameriavame na znevýhodnené skupiny – mladých do 29 rokov, dlhodobo nezamestnaných a kategóriu 50+. Na mladých vyčlenila Európska komisia dokonca ďalších 12,4 mil., ktoré budeme smerovať najmä do menej rozvinutých okresov, aby mladí nemuseli odchádzať za prácou na druhý koniec krajiny a mohli ostať pri svojich rodinách. „Našou prioritou je aj tlak na zvyšovanie miezd a zlepšovanie pracovných podmienok. Chceme, aby do roku 2019 dosiahla minimálna mzda hranicu 500 eur, na čo

je v podmienkach SR stály priestor, keďže v porovnaní s krajinami máme v oblasti miezd čo doháňať. Rok 2018 sa bude niesť aj v znamení sociálnoprávnej ochrany a sociálnej kurately detí. V parlamente sa teraz prerokúva sociálny balíček, vďaka ktorému si po schválení prilepšia ľudia, ktorí pracujú v noci, cez sviatky či cez víkendy. Rovnako podporíme viac tých záujemcov, ktorí sú ochotní za prácou sa presťahovať alebo cestovať. V neposlednom rade je návrh opatrení, ktorými chceme zabrániť, aby sem chodila lacná pracovná sila z tzv. tretích krajín a brzdila rast miezd a zlepšovanie pracovných podmienok, “ upresňuje minister. V spolupráci s odborníkmi sme pripravili prelomovú novelu zákona, ktorá rieši zásadným spôsobom ochranu práv detí, náhradnú rodinnú starostlivosť, zariadenia sociálno právnej ochrany a kurately sociálnej včetne resocializácie a financovania výkonu v týchto zariadeniach. Budeme robiť maximum pre to, aby sa deti do detských

domovoch nedostávali, aby boli čo najmenej vynímané z rodinného prostredia. Vznikne iný druh zariadení „Centrum pre deti, ich rodiny a plnoleté fyzické osoby“ s multifunkčným zameraním. Zaoberať sa budeme novelou Zákona o kompenzáciii ťažkého zdravotného postihnutia, aby sme uľahčili život osobám ťažko zdravotne postihnutým. „Som hlboko presvedčený, že rodinám táto zmena výrazne pomôže“ uviedol minister. Novela prinesie aj ďalšie navýšenie peňažného príspevku na opatrovanie.